CELEX: 62021CN0500
Language: da
Date: 2021-08-13 00:00:00
Title: Sag C-500/21 P: Appel iværksat den 13. august 2021 af Health Information Management (HIM) til prøvelse af dom afsagt af Retten (Tiende Afdeling) den 9. juni 2021 i sag T-235/19, Health Information Management (HIM) mod Kommissionen

27.9.2021   
            
            
               DA
            
            
               Den Europæiske Unions Tidende
            
            
               C 391/16
            
         
      Appel iværksat den 13. august 2021 af Health Information Management (HIM) til prøvelse af dom afsagt af Retten (Tiende Afdeling) den 9. juni 2021 i sag T-235/19, Health Information Management (HIM) mod Kommissionen
      (Sag C-500/21 P)
      (2021/C 391/24)
      Processprog: fransk
      
         Parter
      
      
         Appellant: Health Information Management (HIM) (ved avocat P. Zeegers)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  —
               
               
                  Appellen antages til realitetsbehandling, og appellanten gives medhold i sagen.
               
            
                  —
               
               
                  Præmis 93-97 og 117-185 i dom afsagt af Den Europæiske Unions Ret den 9. juni 2021 i sag T-235/19, Health Information Management mod Kommissionen, ophæves.
               
            
                  —
               
               
                  Punkt 1, 2, 3 og 5 i den appellerede doms domskonklusion ophæves.
               
            
                  —
               
               
                  Sagen hjemvises til Retten med henblik på, at den træffer afgørelse vedrørende sagsøgerens påstand i den stævning, der blev indgivet den 4. april 2019.
               
            
                  —
               
               
                  Europa-Kommissionen tilpligtes at betale samtlige sagsomkostninger og udgifter, hvis størrelse foreløbigt opgøres til 15 000 EUR ekskl. moms.
               
            
         Anbringender og væsentligste argumenter
      
      Health Information Management har til støtte for appellen fremsat tre anbringender: (i) tilsidesættelse af retten til forsvar og af retten til god forvaltning i henhold til artikel 41 i chartret om grundlæggende rettigheder; (ii) tilsidesættelse af begrundelsespligten i henhold til artikel 296, stk. 2, TEUF; og (iii) tilsidesættelse og fejlagtig anvendelse af artikel 272 TEUF og følgelig tilsidesættelse af princippet om upartiskhed og proportionalitetsprincippet.